Uddannelsesinstitutionerne vil ikke længere acceptere, at nogle studerende ligger i sprit og trækker et spor af ballade efter sig på rusturene. Det skriver Århus Stiftstidende. Centerdirektør Wenche Munkelien fra feriebyen Rødhus Klit ved Blokhus, der hvert år lægger hus til flere rusture, er glad for opstramningen. - Rusturene giver os mange problemer. Om dagen er de studerende verdens sødeste, men om natten, når de er berusede, laver de hærværk og sviner det hele til, siger hun. Rødhus Klit siger nu nej til nogle af uddannelsesinstitutionerne og har fordoblet sit depositum. Det sidste sker efter, at en gruppe studerende efterlod sig hærværk for 80.000 kroner. Eneste undtagelse er studerende fra Handelshøjskolen i Århus. Arrangørerne har så meget styr på de studerende og har selv vagter med, siger Wenche Munkelien. Også på universitetet er der sket opstramninger. Dekan Bodil Due fra det humanistiske fakultet fortæller, at især de udenlandske studerende føler sig frastødt af rusturene. Også mange piger mener, at turene er gået over gevind. /ritzau/

Referat:
Aarhus Universitet har strammet reglerne for rusture efter uheldige episoder, og Handelshøjskolen i Århus sender sikkerhedsvagter med på rusturene.